40. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 279 της 22/29 Απρ. 1975 (ΦΕΚ Α΄ 84) Περί επεκτάσεως ενίων διατάξεων του Ν.Δ. 321/1969 «περί Κώδικος Δημοσίου Λογιστικού» επί του ΕΙΡΤ. Έχοντες υπ’ όψει: 1.Τας διατάξεις: α)Του άρθρου 101 του Ν.Δ. 321/69 «περί Κώδικος Δημοσίου Λογιστικού». β)Του Β.Δ. 17/1971 «περί οργανώσεως, συγκροτήσεως, λειτουργίας και αρμοδιοτήτων της Γενικής Γραμματείας Τύπου και Πληροφοριών». γ)Του Ν.Δ. 216/74 «περί συστάσεως Υπουργείου Προεδρίας Κυβερνήσεως». 2.Την υπ’ αριθ. 221/3.4.75 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τη Προεδρία της Κυβερνήσεως και Οικονομικών, απεφασίσαμεν και διατάσσομεν: (Αντί της σελ. 396,21(α) Σελ. 296,21(β) Τεύχος 560-Σελ. 93 Κρατική Ραδιοφωνία-Τηλεόραση 18.Ρ.α.38-40 Άρθρον 1. Επεκτείνονται εις το Εθνικόν Ίδρυμα Ραδιοφωνίας-Τηλεοράσεως, αι διατάξεις των άρθρων 56, 57, 58, 59 και 60 του Ν.Δ. 321/1969 «περί Κώδικος Δημοσίου Λογιστικού», ως αύται τροποποιούνται ή συμπληρούνται δια των επομένων άρθρων του παρόντος. Άρθρον 2. (σχετικόν άρθρον 56 Ν.Δ. 321/1969). Πάγια προκαταβολή-Σύστασις. 1.Δια δαπάνας, ων η πληρωμή δεν δύναται, ως εκ της φύσεώς των, ν’ αναβληθή μέχρι τελειώσεως της υπό της κειμένης νομοθεσίας προβλεπομένης διαδικασίας αναγνωρίσεως και δικαιολογήσεως αυτών, συνιστάται παρά το Εθνικώ Ιδρύματι Ραδιοφωνίας και Τηλεοράσεως (ΕΙΡΤ) παγία προκαταβολή. 2.Το ποσόν της κατά την προηγουμένην παράγραφον συνιστωμένης παγίας προκαταβολής, μη δυνάμενον να είναι ανώτερον των δύο και ημίσεος δωδεκατημορίων των εις τον προϋπολ/σμόν του ΕΙΡΤ εγγεγραμμένων σχετικών πιστώσεων, το είδος των εις βάρος αυτής πληρωνομένων δαπανών, ως και το ποσοστόν κατ’ είδος δαπάνης, βάσει του οποίου προσδιορίζεται το ύψος της προκαταβολής, καθορίζονται εκάστοτε δι’ αποφάσεως του αρμοδίου δια τα θέματα Ραδ/νίας και Τηλ/σεως Υπουργού και του Υπουργού Οικονομικών. Επιτρέπεται δι’ αποφάσεως του Διοικ. Συμβουλίου του ΕΙΡΤ η κατανομή του ποσού της παγίας προκαταβολής εις πλείονας της μιας διαχειρίσεις. 3.Η κατά το παρόν άρθρον προκαταβολή χορηγείται δια χρηματικών ενταλμάτων, εκδιδομένων υπό τον εκτός προϋπολογισμού λογαριασμόν «Παγία προκαταβολή», το αναγκαίον δε δια την σύστασιν της παγίας προκαταβολής χρηματικόν ποσόν αντλείται εκ των διαθεσίμων του ΕΙΡΤ. Άρθρον 3. (σχετικόν άρθρον 57 Ν.Δ. 321/1969). Διαχείρισις της παγίας προκαταβολής. 1.Δι’ αποφάσεως του Διοικ. Συμβουλίου του ΕΙΡΤ ορίζονται εκ των τακτικών υπαλλήλων αυτού ο Γενικός Διαχειριστής της παγίας προκαταβολής, προκειμένου δε περί κατανομής ταύτης εις πλείονας διαχειρίσεις και οι μερικοί διαχειρισταί αυτής. 2.Ο Γενικός Διαχειριστής, ως και οι μερικοί διαχειρισταί της παγίας προκαταβολής, υπέχοντες τας ευθύνας του Δημοσίου Υπολόγου, υποχρεούνται όπως εντός του πρώτου δεκαπενθημέρου εκάστου μηνός, υποβάλλωσι τα δικαιολογητικά των κατά τον αμέσως προηγούμενον μήνα ενεργηθεισών εκ της παγίας προκαταβολής πληρωμών, εις την αρμοδίαν προς εκκαθάρισιν των δαπανών υπηρεσίαν, ήτις  Σελ. 296,22(β) Τεύχος 560-Σελ. 94 εντός μηνός δέον να εκδίδη τα οικεία εντάλματα αποκαταστάσεως αυτής, κατά την δι’ αποφάσεως του Διοικ. Συμβουλίου καθοριζομένην εκάστοτε διαδικασίαν. Άρθρον 4. (σχετικόν άρθρον 58 Ν.Δ. 321/1969). 1.Πάσα πληρωμή, ενεργουμένη εκ της παγίας προκαταβολής αχρεωστήτως, καταλογίζεται εις βάρος του τε λαβόντος και των τυχόν συνυπευθύνων οργάνων εις ολόκληρον. 2.Δια πάσαν πληρωμήν ενεργουμένην εκ της παγίας προκαταβολής καθ’ υπέρβασιν των εις τας σχετικάς αποφάσεις οριζομένων ως προς το είδος των δαπανών καταλογίζεται δι’ αποφάσεως του αρμοδίου δια τα θέματα Ραδιοφωνίας-Τηλεοράσεως Υπουργού τα προκαλέσαντα την πληρωμήν όργανα. 3.Βάσει των αποδεικτικών βεβαιώσεως ως εσόδου του ΕΙΡΤ των καταλογιζομένων ποσών και κεκυρωμένων αντιγράφων των σχετικών καταλογιστικών αποφάσεων εκδίδονται τα χρηματικά εντάλματα αποκαταστάσεως της παγίας προκαταβολής εις βάρος των πιστώσεων του προϋπολ/σμού του ΕΙΡΤ. 4.Εν περιπτώσει απωλείας χρημάτων ή δικαιολογητικών της διαχειρίσεως της παγίας προκαταβολής τα χρηματικά εντάλματα αποκαταστάσεως ταύτης εκδίδονται βάσει της απαλλασσούσης τον υπόλογον πράξεως του Ελεγκτικού Συνεδρίου εις βάρος ειδικής πιστώσεως, αναγραφομένης εις τον προϋπολογισμόν του ΕΙΡΤ. Άρθρον 5. (σχετικόν άρθρον 50 Ν.Δ. 321/1969). Τα υπό των διαχειριστών της παγίας προκαταβολής χρησιμοποιούμενα βιβλία αποδεικτικών εισπράξεων αριθμούνται και θεωρούνται υπό του Διευθυντού Οικονομικών Υπηρεσιών του ΕΙΡΤ. Άρθρον 6. (σχετικόν άρθρον 60 Ν.Δ. 321/1969). Ο Γενικός Διαχειριστής και οι μερικοί Διαχειρισταί της παγίας προκαταβολής υποχρεούνται όπως: α)Καταθέτουν απαραιτήτως τα εκ της παγίας προκαταβολής διαθέσιμα κεφάλαια εις την Τράπεζαν της Ελλάδος εις το Δημόσιον Ταμείον ή το Ταμείον του ΕΙΡΤ. β)Τηρούν ημερολόγιον ταμείου, εις ο δέον να καταχωρούν πάσας τας υπ’ αυτών ενεργουμένας πράξεις και πληρωμάς, κατά χρονολογικήν σειράν και γ)Υποβάλουν, εντός του πρώτου εικοσαημέρου εκάστου μηνός, απ’ ευθείας ή μέσω των προϊσταμένων αυτών αρχών εις τον Διευθυντήν Οικονομικών Υπηρεσιών του ΕΙΡΤ αναλυτικά ισοζύγια της παγίας αυτών προκαταβολής δια τον αμέσως προηγούμενον μήνα. Εφ’ όσον η παγία προκαταβολή έχει κατανεμηθή εις πλείονας της μιας διαχειρίσεις τα ισοζύγια υποβάλλονται υπό του Γενικού Διαχειριστού της παγίας προκαταβολής. Εις τον Ημέτερον Υπουργόν Προεδρίας Κυβερνήσεως, ανατίθεμεν την δημοσίευσιν και εκτέλεσιν του παρόντος. 18.Ρ.α.40 Κρατική Ραδιοφωνία-Τηλεόραση